Hiragana

Hiragana (v písme hiragana ひらがな, v písme kandži 平仮名; staršie názvy: onnade, onnamodži) je jedno z dvoch (druhým je katakana) japonských slabičných písiem (v slabičnom písme jeden znak predstavuje celú slabiku a nie iba hlásku), pozostáva z 46 symbolov (45 slabičných symbolov a písmeno n). Pripojením dvoch čiarok alebo krúžkov nad určité symboly alebo ich skladaním vznikajú ešte ďalšie zvuky.

 Dejiny 
Hiragana bola kodifikovaná roku 1946, keď došlo k zjednoznačneniu priradení jednotlivých symbolov ku zvukom a dva symboly (wi, we) boli označené za zastarané. Táto slabičná abeceda vznikla v 9. storočí za prispenia budhistického kňaza Kúkaia (774-835). Jednotlivé symboly vznikli zjednodušením celých (hira znamená v japončine „celkový“) čínskych znakov kandži (na rozdiel od katakany, ktorá vznikla zjednodušením iba časti čínskych znakov), u ktorých už predtým došlo k desemantizácii a fonetizácii (stratili význam a stali sa iba zvukmi, aby mohli vyjadrovať japonské koncovky). Znaky hiragany sú zložitejšie a na písanie obtiažnejšie ako znaky katakany. Nie dlho po svojom vzniku bolo toto písmo nazývané takisto onnade (ženská ruka) - písali ním totiž prevažne ženy (muži používali katakanu a kandži), ktorým nebolo umožnené učiť sa znakom kandži, ktoré boli považované za príliš zložité. Vďaka zavedeniu hiragany tak vzniklo množstvo literárnych diel z rúk žien z obdobia Heian.

 Dnešné použitie hiragany 
 slová japonského pôvodu pre ktoré neexistuje kandži
 gramatické slová (predpony, prípony, častice, koncovky)
 knižky pre malé deti (japonské deti sa hiraganu učia ako prvé z troch japonských písiem: hiragana, katakana, kandži)
 súkromné listy
 furigana (malé znaky hiragany, ktoré v knihách pre začínajúcich čitateľov naznačujú výslovnosť zložitých znakov kandži)
 okurigana (hiraganový znak nasledujúci za kandži).

 Základná sada znakov hiragany 

Zastarané znaky sú zobrazené červenou. Pri každom znaku je jeho zvuková hodnota zapísaná v Hepburnovom systéme romanizácie.
あ aい iう uえ eお o(ja)(ju)(jo)か kaき kiく kuけ keこ koきゃ kjaきゅ kjuきょ kjoさ saし šiす suせ seそ soしゃ šaしゅ šuしょ šoた taち čiつ cuて teと toちゃ čaちゅ čuちょ čoな naに niぬ nuね neの noにゃ ňaにゅ ňuにょ ňoは haひ hiふ fuへ heほ hoひゃ hjaひゅ hjuひょ hjoま maみ miむ muめ meも moみゃ mjaみゅ mjuみょ mjoや jaゆ juよ joら raり riる ruれ reろ roりゃ rjaりゅ rjuりょ rjoわ waゐ wiゑ e/weを o/woん nが gaぎ giぐ guげ geご goぎゃ gjaぎゅ gjuぎょ gjoざ zaじ džiず zuぜ zeぞ zoじゃ džaじゅ džuじょ džoだ daぢ džiづ zuで deど doば baび biぶ buべ beぼ boびゃ bjaびゅ bjuびょ bjoぱ paぴ piぷ puぺ peぽ poぴゃ pjaぴゅ pjuぴょ pjo

 Pozri aj 
Japonsko

Kategória:Japončina

sv:Kana (skriftsystem)#Hiragana